**Și totuși, marea**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu fruntea încruntată în valuri cărunte

E tare supărată și face spume

Că nu mai e dorită așa cum era

De cei mulți, care se scăldau în apele ei.

E mângâiată totuși de cei care o cântă ca mine,

De care era plictisită și indiferentă

Înainte de timpul ăsta înfierbântat de viroze.

Acum însă, îmi șușotește că mă dorește

Și se gudură pe lângă mine ca o pisică tărcată.

Mă cheamă la ea, marea, nu tu!